માનવમિત્ર, નવી દિલ્હી : ભારતીય ક્રિકેટ ટીમ હાલમાં સાઉથ આફ્રિકાના પ્રવાસે છે. ટેસ્ટમાં 2-1થી હાર મેળવ્યા બાદ વિરાટ સેના વન-ડે માટે તૈયાર થઇ ગઇ હતી. ગુરૂવારે થયેલ વન-ડે મુકાબલામાં ભારતે આસાન જીત મેળવી હતી. આ જીત મેળવ્યા બાદ ટીમનાં સ્પીનર કુલદીપ યાદવે મહેન્દ્રસિંહ ધોની પર એક નિવેદન આપ્યુ હતુ. તેણે કહ્યુ કે, પૂર્વ સુકાનીએ સ્ટંમ્પની પાછળ રહીને મને ઉપયોગી સલાહ આપી મારુ કામ આસાન બનાવી દીધુ હતુ.